钦定古今图书集成/理学汇编/学行典/第259卷 > 刘仲卿
## 钦定古今图书集成/理学汇编/学行典/第259卷 > 刘仲卿

按《龙城录》：贾宣伯爱金华山，即今双谿别界。其北有
仙洞，俗呼为刘先生隐息处。其内有三十六室，广三
十六里。石刻上以松炬照之云：刘严字仲卿，汉室射
声校尉。当恭显之际，极谏被贬于东陬，隐迹于此，莫
知所终，即道士萧至元所记也。山口人时得玉篆牌，
俗传刘仲卿每至中元日来降洞中。州人祈福，寻谿
“口边得此者，当巨富。”此亦未必为然，然仲卿亦梅子
真之徒欤？